Irakurri testua eta zuzendu akatsak (ERE): 



PANUELO GORRIA LEPOAN 

Buzoian fakturak eta iragarki-orriak besterik aurkitzen ez zuelako, izugarri harritu zuen 
sobre arroxa hark. Aide banatara ondo begiratu ondoren (behin baino gehiagotan gertatu 
baitzitzaion sorpresaz bat hartu eta bizilagunen batentzat zela konturatzea), izenik efe ez 
zeramala ikusi zuen. Ez izenik, ezta helbiderik ere, eta gehixeago harritu zen. Baina aho bete 
hortz geratu zen, igogailura iritsi baino lehen, sobrea zabaldu eta barrukoa irakurri zuenean. 

Bi hitz bakarrik. Letra txukunez, ondo pentsatuta, paperaren erdi-erdian idatziak: "Maite 
zaitut". Ez firmarik, ez seilurik efe, ez ezer. Bi hitz haiek, bata bestearen ondoan. Dozena erdi 
bat aldiz irakurri zituen, eta pentsatu ere bai, zeinen gutxitan entzundakoa zen. Pentsamendu 
haren hariari jarraituz, norbaitek okerreko buzoian sartutako gutuna izango zela sinetsi eta 
oheratu zen. 

Akordatu efe, akordatu zen hartaz hurrengo egunetan, baina hura jaso behar zuenak 
zeukan zortea eta antzekoak izan zituen burutazioen ardatz nagusi. Bigarrena, buzoi berean 
efe —berean— topatu zuen arte. 

Kartazal arroxa hura ere bai. Eta hura ere ba4 izenik eta helbiderik gabea eta barrua 
luzexeagoa: "Egunetik egunera gehiago maite zaitut". 

Bigarrena ez zen aski izan. Gizona omen da bi aldiz harri berarekin estropezu egiteko 
gauza den izaki bakarra, dio erdal esaerak, eta izenik gabeko maitalea berriro tronpatuko 
zelakoan etxeratu zen. Ez zuen, ordea, loak hartu arte ahaztu. "Zergatik ez?", galdetzen zuen 
bere baitan, "Zergatik ez du norbaitek nitaz maitemindu behar?". Irribarrea efe ernatu 
zitzaion, zimur hasi berriak areagotuz, baina adore onez jaiki zen argi-txintarekin batera. 

Ere ba i hurrengo egunean ere jaso zuen gutuna: "Ez ukatu. Badakizu nor naizen. Irribarre 
batekin nahikoa nuke". Eta egia bazen? Benetan, norbait, berarekin txundituta baldin 
bazegoen? Sikiera aztarna txiki bat eman izan balio... Inguruan ezagutzen zituen gizonezko 
guztiak pasa zituen eta ezin zuen inor ere e^ imajinatu berari gutun anonimoak bidaltzen. 
Joakin harakinak aprezioa efe bazion, oso ondo tratatzen zuen, xerrak erostera joaten zen 
bakoitzean, baina ez zuen inola ere sobre arroxak erabiltzen ikusten. Don Ramon ere ez, zer 
esanik ez! Hogeita bi urte zeramatzan bere idazkari lanetan eta hainbeste urtetan hitz gozo 
bakar bat ere bota gabe, orain lelokeria haietan hastea besterik ez zitzaion falta! Ez ahal zen 
bera izango! Oso seinale txarra zatekeen hura! Burutik pasatzea ere... 



Eta nork esan zion, gainera, gizona izan behar zuenik? Eta emakumea efe bazen? 
Normalagoa izango zen gainera. Noski, horrexegatik efe ez zen ausartzen aurrez aurre hitz 
egitera! Pentsatze hutsak hotzikara efe sortu zion, eta gaia aide batera utzi eta lo egitea 
erabaki zuen. 

Astebete baino lehen iritsi zen hurrengoa. Eskakizun xelebre batekin hau ere bai : "Ezagutu 
nahi banauzu, atera zaitez panuelo gorria lepoan duzula". Pafiuelo gorria! Eta nondik atera 
behar zuen panuelo gorri bat? Lan ederra jarri zion oraingoan efe! Ausartegia iruditu zitzaion 
burutazioa, baina okasioak merezi zuela eta Rosa Marirengana jo zuen, bizilagun 
berriarengana: 

—Rosa Mari, barkatu atrebentzia... baina ez duzu kasualitatez niretzako moduko panuelo 
gorririk izango? Konpromiso bat daukat bihar eta... 

Rosa Marik zoratzen utzi zion berea. Lasai hartzeko eta zer demontre!, oparitu ere egiten 
ziola gainera. Nazkatu samarra zegoela panuelo hartaz eta... beste ezer behar bazuen hinki- 
hankarik gabe eskatzeko, horretarako zirela lagunak eta! 

Gau hartan ere apenas egin zuen lorik. Hamaika ametsetan murgilduta pasa zuen gaua, 
amets gehienak esna eginez. Ez zuen bere burua oso egokia ikusten panuelo gorria lepoan 
jarrita ibiltzeko, baina tira, hari esker anonimo egile misteriotsua ezagutu behar bazuen, 
huraxe jarrita aterako zen. 

Eta halaxe egin zuen. Ahalik eta konbinaziorik egokiena aurkitu zion pahueloari, eta 
airosa-airosa irten zen kalera. Ez zen hain airosa itzuli. Egun osoan inguru guztiak miatu 
zituen, sekula baino gehiago paseatu zuen lanetik etxerakoan, baina inor ere ez zitzaion 
hurbildu, eta erabat goibel bukatu zuen, itxaropenez hasitako eguna. 

Irrikaz ireki zuen buzoia biharamunean, gutun arroxa kanpotik sumatu zuenean: "Zergatik 
utzi diozu zure panuelo gorri zoragarria amona horri? Honek betirako ezetz esan nahi al du?", 
zioen kartak. 

(Lehenago zen berandu, Alberdania, 1995) 

